Bergen strikkefestival
2017-09-29 - 2017-10-01 | Norsk trikotasjemuseum, Salhuvegen 201, Bergen
Bergen Strikkefestival arrangeres for andre gang, på Norsk Trikotasjemuseum i Salhus, nord for Bergen. Norsk Trikotasjemuseum, Bergens eneste nasjonale industriminne, holder til i lokalene som tidligere tilhørte Salhus Tricotagefabrik (1859 – 1989). Trikotasje betyr industristrikk, og på fabrikken ble det produsert både islendere, sokker og sportstøy av høy kvalitet. Norsk Trikotasjemuseum er en del av Museumssenteret i Hordaland.
Nå gjør vi igjen fabrikken om til en strikkefabrikk når vi åpner dørene til Bergen Strikkefestival for andre året på rad. Festivalen ble svært godt mottatt av strikkere landet over. En festival i bergensområdet ser ut til å være etterlengtet. I 2017 utvider vi festivalområdet og håper å kunne ta i mot enda flere besøkende.
I år som i fjor vil det vil bli arrangert foredrag, workshops og konsert både for voksne og barn. I 2016 hadde vi besøk av strikkekjendiser som Rauma Garn, Birte og Margareth Sandvik, Marthe & Marthe, Tone Loeng og mange flere. Festivalen bød også på marked, strikkesalong og høytlesning. På kveldstid hadde vi konserter blant annet med Silja Sol og Unnveig Aas, samt konkurranser og strikkequiz.
Programmet lanseres fortløpende på vår hjemmeside.
VELKOMMEN TIL BERGEN STRIKKEFESTIVAL 2017!

Strikkefestival i Tromsø
2017-10-14 - 2017-10-15 | Tromsø
Sett av 14. og 15. oktober 2017 til årets festival i Tromsø. Vi løfter festivalen til nye høyder og har temaet Nord-Norsk Strikkelykke ♡

Oslo Strikkefestival
2017-10-20 - 2017-10-22 | Oslo
Oslo Strikkefestival er en festival for fiber-elskere og garn-entusiaster i hjertet av Oslo, 20.–22. oktober 2017 på Norsk Folkemuseum og Deichmanske Hovedbibliotek.
Let frem strikketøyet og bli med på en workshop, oppdater din garnerobe i markedsplassen, vær med på Den store strikkefesten, eller strikk deg gjennom foredrag, filmvisninger, debatter, podkast-innspillinger og en rekke andre aktiviteter.
Med 50+ kurs holdt av de beste norske og internasjonale instruktørene innenfor sitt område, i alt fra strikking, hekling, veving, spinning til design finner man et kurs for alle—uansett interesse og kunnskapsnivå.
Oslo Strikkefestival sin markedsplass har noen av de beste nye designere, garnfargere og -produsenter, og tilbyr de garngærne av oss en unik mulighet til å oppdage ukjente internasjonale aktører — og samtidig støtte mindre, uavhengige bedrifter og enkeltpersoner.

Strikkehelg Stavanger 2017
2017-10-20 - 2017-10-22 | Stavanger, Stavanger, Norge

Savalen koftetreff
2017-10-27 - 2017-10-29 | Savalen Fjellhotell & Spa, Savalen, Tynset, 2500
I samarbeid med Tone Loeng, kofteentusiast og designer, inviterer vi nå til høstens første ”koftetreff” på Savalen 27. - 29. oktober 2017. Koftetreff med kofter i alle slags farger og fasonger. Ta med deg kofta di for å oppleve en koftehelg med andre kofteentusiaster.
• Foredrag
- Jakten på gammel mønstersamling”, v/Tone Loeng.
- ”Norske strikkemønstre, et universelt språk, v/Annemor Sundbø.
• Ulike workshops.
Matopplevelse: Fredag ankomst til kaffe/kaker samt stort aftensbord med varme og kalde retter. På lørdag frokostbuffé, stort lunsjbord, samt vårt populære Østerdalsbord med utvidet utvalg av vilt- og rakfiskretter på kvelden. Søndag er det avreise etter en god frokost.
Dansemusikk: God dansemusikk i vår dansesal “Kobbersalen” av vår egen ”Savalen Duo”
Velvære og spa Velværebasseng med boblebad, klorfritt vann, ulike massasjestasjoner. Kåret til et av landets beste fjellspa. 15 % på alle spabehandlinger.
Kr 2540,- pr. p. inkl. helpensjon/program.
Enkeltromstillegg kr 360,-.
Tillegg for workshops.
Koftebuss fra Steinkjer/Trondheim, påstigning underveis.
Tillegg kr 690,- pr. pers t/r.
Gode togforbindelser fra Larvik/Oslo.
Vi henter på Tynset stasjon.
Påmelding/info Savalen Booking 62 47 17 17 / post@savalen.no
